REPORTER :: Борисов: ПРО трябва да покрива цяла България
Премиерът Бойко Борисов преповтори в понеделник официалната българска позиция за противоракетната отбрана – България да бъде защитена от щита, но не и изрично желание страната да приеме на своя територия елементи от системата. По време на пленарната сесия на Парламентарната асамблея на НАТО във Варна Борисов заяви, че кои страни ще приемат оборудването зависи от техническите и стратегически решения на алианса.
"По отношение на противоракетната отбрана (ПРО) България има ясна позиция - системата да покрива цялата й територия", заяви Борисов.
Генералният секретар на НАТО Андерс Фог Расмусен, който е в България за участие във форума, заяви от своя страна, че все още няма окончателно решение как ще бъде конструирана системата.
"Все още не сме взели окончателното решение за това, къде ще бъдат разположени установките, но новата идея за противоракетна защита е много гъвкава, така че ПРО като установки може да бъде разположена навсякъде – и в България, и в други страни, това вече ще зависи много от това, как се развиват събитията нататък", заяви Расмусен пред БНТ.
София води неофициални разговори за приемане на елементи от ПРО на своя територия, но все още няма решение по въпроса. САЩ и Румъния вече стигнаха до споразумение за разполагането на елементи от бъдещия противоракетен щит в румънската военна база Девеселу, в южната част на страната (близо до границата с България). Там ще бъдат разположени общо 24 ракети, разположени в три силоза.
Има възможност в България да бъде разположен радар.
Расмусен коментира още, че Алиансът няма намерение да очертава новиразделителни линии в Европа с ПРО.
"Необходими са ни истински стратегически партньорства с Русия и искаме да укрепим сътрудничеството", заяви генералният секретар.
Той каза още, че би могло да бъде създаден съвместен център за обмен на данни с Русия, като оръжейните системи да са две отделни.
Тагове: щит, НАТО, Отбрана, Борисов, военни, радар, ПРО, радарен щит,
Ще се появи ли американската противораке...
Расмусен: "Терористичното владичество" на Муамар Кадафи е към края си
ЦРУ: Възможен е военен преврат в Гърция
Прочетен: 9658800